Euroopa Liidu Teataja L 028 , 02/02/1994 Lk 0047 - 0048

Soomekeelne eriväljaanne: Peatükk 3 Köide 56 Lk 0004

Rootsikeelne eriväljaanne: Peatükk 3 Köide 56 Lk 0004



Komisjoni otsus, 31. jaanuar 1994, milles esitatakse esialgne kolmandate riikide loetelu, millest liikmesriigid lubavad importida lammaste, kitsede ja hobuslaste spermat, munarakke ja embrüoid ning sigade munarakke ja embrüoid (94/63/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 13. juuli 1992. aasta direktiivi 92/65/EMÜ, milles sätestatakse loomatervishoiu nõuded direktiivi 90/425/EMÜ artikli A I jaos osutatud ühenduse erieeskirjades sätestatud loomatervishoiu nõuetega hõlmamata loomade, sperma, munarakkude ja embrüote ühendusesisese kaubanduse ning impordi kohta, [1] eriti selle artiklit 28, ning arvestades, et: direktiivi 92/65/EMÜ raames võib spermat, munarakke ja embrüoid importida ühendusse ainult neist kolmandatest riikidest, mis suudavad pakkuda enne 31. detsembrit 1993 turuleviimiseks kehtestatud garantiidega samaväärseid garantiisid; nende garantiide puudumisel eespool nimetatud kuupäevaks ja ühenduse välispiiridel uue veterinaarkontrollide süsteemi kohaldamise hõlbustamiseks on vaja koostada esialgsed ühenduse nimekirjad kolmandatest riikidest või kolmandate riikide osadest, millest on eelkõige nõukogu otsuse 79/542/EMÜ [2] (viimati muudetud komisjoni otsusega 93/507/EMÜ [3], alusel lubatud importida lammaste, kitsede ja hobuslaste spermat, munarakke ja embrüoid ning sigade munarakke ja embrüoid; seoses loetelude vastuvõtmisele järgneva uue süsteemi kohandamisega on põhjendatud kehtestada ajavahemik nende kohaldamiseks; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Liikmesriigid lubavad importida lammaste ja kitsede spermat, munarakke ja embrüoid käesoleva otsuse lisa I osas loetletud kolmandatest riikidest. Liikmesriigid lubavad importida hobuslaste spermat, munarakke ja embrüoid käesoleva otsuse lisa II osas loetletud kolmandatest riikidest. Liikmesriigid lubavad importida sigade munarakke ja embrüoid käesoleva otsuse lisa III osas loetletud kolmandatest riikidest. Artikkel 2 Käesolevat otsust kohaldatakse alates 1. juulist 1994. Artikkel 3 Käesolev otsus on adresseeritud liikmesriikidele. Brüssel, 31. jaanuar 1994 Komisjoni nimel komisjoni liige René Steichen [1] EÜT L 268, 14.9.1992, lk 54. [2] EÜT L 146, 14.6.1979, lk 15. [3] EÜT L 237, 22.9.1993, lk 36. -------------------------------------------------- LISA Järgnevad loetelud on mitteammendavad ja import peab vastama asjaomastele tervishoiu ja loomatervishoiu nõuetele. I OSA Kolmandate riikide loetelu, kust liikmesriigid lubavad importida lammaste ja kitsede spermat, munarakke ja embrüoid Nõukogu otsuse 79/542/EMÜ lisas olevasse loetellu kantud kolmandad riigid, kust on lubatud importida elusaid lambaid ja kitsi. II OSA Kolmandate riikide loetelu, kust liikmesriigid lubavad importida hobuslaste spermat, munarakke ja embrüoid Nõukogu otsuse 79/542/EMÜ lisas olevasse loetellu kantud kolmandad riigid, kust on lubatud importida elusaid hobuslasi. III OSA Kolmandate riikide loetelu, kust liikmesriigid lubavad importida sigade munarakke ja embrüoid Kolmandad riigid, kust vastavalt komisjoni otsusele 93/160/EMÜ [1] on lubatud importida sigade spermat. [1] EÜT L 67, 19.3.1993, lk 27. --------------------------------------------------